CELEX: 32013D0305
Language: hu
Date: 2013-06-21 00:00:00
Title: 2013/305/EU: A Bizottság végrehajtási határozata ( 2013. június 21. ) a közönséges tőkehal, a hering, a lazac és a spratt balti-tengeri halászatára vonatkozó egyedi ellenőrzési és vizsgálati program létrehozásáról

22.6.2013   
            
            
               HU
            
            
               Az Európai Unió Hivatalos Lapja
            
            
               L 170/66
            
         A BIZOTTSÁG VÉGREHAJTÁSI HATÁROZATA
   (2013. június 21.)
   a közönséges tőkehal, a hering, a lazac és a spratt balti-tengeri halászatára vonatkozó egyedi ellenőrzési és vizsgálati program létrehozásáról
   (2013/305/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a közös halászati politika szabályainak betartását biztosító közösségi ellenőrző rendszer létrehozásáról, a 847/96/EK, a 2371/2002/EK, a 811/2004/EK, a 768/2005/EK, a 2115/2005/EK, a 2166/2005/EK, a 388/2006/EK, az 509/2007/EK, a 676/2007/EK, az 1098/2007/EK, az 1300/2008/EK és az 1342/2008/EK rendelet módosításáról, valamint a 2847/93/EGK, az 1627/94/EK és az 1966/2006/EK rendelet hatályon kívül helyezéséről szóló, 2009. november 20-i 1224/2009/EK tanácsi rendeletre (1) és különösen annak 95. cikkére,
   mivel:
   
               (1)
            
            
               Az 1224/2009/EK rendelet a tagállamok területén vagy az Unió vizein, illetve az uniós halászhajók vagy – a lobogó szerinti tagállam elsődleges felelősségének sérelme nélkül – a tagállamok állampolgárai által végzett minden, a közös halászati politika hatálya alá tartozó tevékenységre alkalmazandó, és a rendelet különösen azt írja elő, hogy valamennyi tagállamnak gondoskodnia kell arról, hogy az ellenőrzést, a vizsgálatot és a végrehajtást az ágazatok, hajók vagy személyek tekintetében hátrányos megkülönböztetés nélkül, a kockázatkezelés elvei alapján végezzék el.
            
         
               (2)
            
            
               A balti-tengeri tőkehalállományokra és az ezen állományok halászatára vonatkozó többéves terv létrehozásáról, a 2847/93/EGK rendelet módosításáról és a 779/97/EK rendelet hatályon kívül helyezéséről szóló, 2007. szeptember 18-i 1098/2007/EK tanácsi rendelet (2) megállapítja a közönséges tőkehal fenntartható halászatára vonatkozó feltételeket.
            
         
               (3)
            
            
               Az 1224/2009/EK rendelet 95. cikke lehetőséget biztosít a Bizottság számára, hogy az érintett tagállamokkal együttesen meghatározza, hogy az egyedi ellenőrzési és vizsgálati programokat mely halászatokra kell kiterjeszteni. Az ilyen egyedi ellenőrzési és vizsgálati programnak meg kell jelölnie a vizsgálati tevékenységek célkitűzéseit, prioritásait és eljárásait, valamint referenciaértékeit; ez utóbbiakat kockázatkezelés alapján kell megállapítani, és az elért eredmények elemzésének elvégzése után rendszeresen felül kell őket vizsgálni. Az érintett tagállamok kötelesek a szükséges intézkedések elfogadásával biztosítani az egyedi ellenőrzési és vizsgálati programok végrehajtását, különös tekintettel a szükséges emberi és anyagi erőforrásokra, valamint alkalmazásuk időszakaira és övezeteire.
            
         
               (4)
            
            
               Az 1224/2009/EK rendelet 95. cikkének (2) bekezdése szerint az egyedi ellenőrzési és vizsgálati programnak meg kell határoznia a vizsgálati tevékenységek referenciaértékeit, amelyeket kockázatkezelés alapján kell megállapítani. E célból helyénvaló közös kockázatértékelési és kockázatkezelési kritériumokat megállapítani az ellenőrzési és vizsgálati tevékenységek tekintetében, hogy időben el lehessen végezni a vonatkozó ellenőrzési és vizsgálati információk kockázatelemzését és átfogó értékelését. A közös kritériumok célja a vizsgálat és ellenőrzés harmonizált megközelítésének kialakítása valamennyi tagállamban, valamint egyenlő feltételek biztosítása valamennyi piaci szereplő számára.
            
         
               (5)
            
            
               Az egyedi ellenőrzési és vizsgálati programot a 2013. január 1-jétől2018. december 31-ig tartó időszakra vonatkozóan kell kidolgozni, és azt Dániának, Észtországnak, Finnországnak, Lengyelországnak, Lettországnak, Litvániának, Németországnak, és Svédországnak kell végrehajtania.
            
         
               (6)
            
            
               A 404/2011/EU bizottsági végrehajtási rendelet (3) 98. cikkének (1) és (3) bekezdése előírja, hogy a többéves tervekben foglalt rendelkezések sérelme nélkül a tagállamok illetékes hatóságai valamennyi rendelkezésre álló információ felhasználásával kockázatalapú megközelítést fogadjanak el a vizsgálati célcsoportok kiválasztásához, és a kockázatalapú ellenőrzési és végrehajtási stratégiára is figyelemmel tárgyilagosan végezzék el a szükséges vizsgálati tevékenységeket, hogy megelőzzék a közös halászati politika szabályainak nem megfelelő tevékenységekből származó halászati termékek fedélzeten tárolását, átrakását, kirakodását, feldolgozását, szállítását, tárolását, forgalmazását és raktározását.
            
         
               (7)
            
            
               A 768/2005/EK tanácsi rendelettel (4) létrehozott Európai Halászati Ellenőrző Hivatal (a továbbiakban: EFCA) közös alkalmazási terv alapján koordinálja az egyedi ellenőrzési és vizsgálati programok végrehajtását, amely terv révén megvalósíthatóvá válnak az egyedi ellenőrzési és vizsgálati programokban a vizsgálati tevékenységek vonatkozásában meghatározott célkitűzések, prioritások, eljárások és referenciaértékek, és amely terv meghatározza az egyes érintett tagállamok által egyesíthető ellenőrzési és vizsgálati eszközöket. Ezért egyértelművé kell tenni az egyedi ellenőrzési és vizsgálati programokban, valamint a közös alkalmazási tervben meghatározott eljárások közötti kapcsolatokat.
            
         
               (8)
            
            
               A közönséges tőkehal, a hering, a lazac és a spratt balti-tengeri halászatára vonatkozó ellenőrzési és vizsgálati eljárások harmonizálása és a közönséges tőkehal balti-tengeri állományát érintő többéves terv sikerének biztosítása érdekében helyénvaló közös szabályokat kialakítani az érintett tagállamok illetékes hatóságai által végzendő ellenőrzési és vizsgálati tevékenységek esetében, ideértve a megfelelő adatokhoz való kölcsönös hozzáférést is. A célértékeknek ennek érdekében meg kell határozniuk az ellenőrzési és vizsgálati tevékenységek intenzitását.
            
         
               (9)
            
            
               Az érintett tagállamoknak közös vizsgálati és felügyeleti tevékenységet kell végezniük, adott esetben az EFCA által megállapított közös alkalmazási tervvel összhangban, hogy növeljék az ellenőrzési, vizsgálati és felügyeleti gyakorlatok egységességét, és elősegítsék az ellenőrzési, vizsgálati és felügyeleti tevékenységek e tagállamok illetékes hatóságai közötti koordinációjának kialakítását.
            
         
               (10)
            
            
               Az egyedi ellenőrzési és vizsgálati programok alkalmazásával elért eredményeket éves értékelő jelentésekben kell bemutatni; e jelentéseket az érintett tagállamoknak meg kell küldeniük a Bizottságnak és az EFCA-nak.
            
         
               (11)
            
            
               Az e határozatban előírt intézkedések az érintett tagállamokkal egyeztetve kerültek kidolgozásra.
            
         
               (12)
            
            
               Az e határozatban előírt intézkedések összhangban vannak a halászati és akvakultúra-ágazati bizottság véleményével,
            
         ELFOGADTA EZT A HATÁROZATOT:
   I.   FEJEZET
   
      ÁLTALÁNOS RENDELKEZÉSEK
   
   1. cikk
   Tárgy
   Ez a határozat egyedi ellenőrzési és vizsgálati programot hoz létre a közönséges tőkehal, a hering, a lazac és a spratt balti-tengeri halászatára vonatkozóan.
   2. cikk
   Hatály
   (1)   Az egyedi ellenőrzési és vizsgálati program különösen a következő tevékenységekre terjed ki:
   
               a)
            
            
               a Balti-tengeren folytatott, az 1224/2009/EK rendelet 4. cikkének 1. pontja szerinti halászati tevékenységek; és
            
         
               b)
            
            
               halászattal kapcsolatos tevékenységek, többek között a halászati termékek mérlegelése, feldolgozása, forgalmazása, szállítása és raktározása.
            
         (2)   Az egyedi ellenőrzési és vizsgálati program 2018. december 31-ig alkalmazandó.
   (3)   Az egyedi ellenőrzési és vizsgálati programot Dánia, Észtország, Finnország, Lengyelország, Lettország, Litvánia, Németország és Svédország (a továbbiakban: az érintett tagállamok) hajtja végre.
   II.   FEJEZET
   
      CÉLKITŰZÉSEK, PRIORITÁSOK, ELJÁRÁSOK ÉS REFERENCIAÉRTÉKEK
   
   3. cikk
   Célkitűzések
   (1)   Az egyedi ellenőrzési és vizsgálati program biztosítja az 1. cikkben említett állományokra alkalmazandó védelmi és ellenőrzési intézkedések egységes és hatékony végrehajtását.
   (2)   Az egyedi ellenőrzési és vizsgálati program szerint végzett ellenőrzési és vizsgálati tevékenységek célja különösen a következő rendelkezéseknek való megfelelés biztosítása:
   
               a)
            
            
               a halászati lehetőségekkel való gazdálkodás és az ahhoz kapcsolódó konkrét feltételek, ideértve a kvótafelhasználás és az erőkifejtési rendszerek nyomon követését a Balti-tengeren;
            
         
               b)
            
            
               a halászati tevékenységekre vonatkozó jelentéstételi kötelezettségek, különösen a nyilvántartott és bejelentett információk megbízhatósága;
            
         
               c)
            
            
               az érték szerinti szelektálás tilalmával és a kvóta hatálya alá tartozó valamennyi fogás kirakodására vonatkozó kötelezettséggel kapcsolatos rendelkezések.
            
         4. cikk
   Prioritások
   (1)   Az érintett tagállamok az 1224/2009/EK rendelet 4. cikkének 18. bekezdésével és a 404/2011/EU végrehajtási rendelet 98. cikkével összhangban kockázatkezelési stratégia alapján végzik a halászhajók által folytatott halászati tevékenységek és a más piaci szereplők által folytatott, halászattal kapcsolatos tevékenységek ellenőrzését és vizsgálatát.
   (2)   Az egyes halászhajókat, halászhajócsoportokat, halászeszköz-kategóriákat, piaci szereplőket, illetve halászattal kapcsolatos tevékenységeket az 1. cikkben említett minden egyes állomány tekintetében a (3) bekezdés értelmében meghatározott prioritási szintnek megfelelően vetik alá ellenőrzésnek vagy vizsgálatnak.
   (3)   Az egyes érintett tagállamok az 5. cikkben megállapított eljárásokkal összhangban elvégzett kockázatértékelés eredményei alapján határozzák meg a prioritási szintet.
   5. cikk
   Kockázatértékelési eljárások
   (1)   Ez a cikk az érintett tagállamokra alkalmazandó, emellett a (4) bekezdés alkalmazásában minden más tagállamra.
   (2)   A tagállamok az érintett állományok és terület(ek) vonatkozásában az I. mellékletben megállapított táblázat szerint értékelik a kockázatokat.
   (3)   A kockázatértékelésben az egyes tagállamok múltbéli tapasztalatok alapján és a rendelkezésre álló lényeges információk felhasználásával áttekintik, hogy mekkora a szabályok be nem tartásának valószínűsége, illetve a szabályok be nem tartása esetén mik a lehetséges következmények. Ezen elemek kombinálásával a tagállamok megbecsülik a 4. cikk (2) bekezdésében említett valamennyi vizsgálati kategória kockázati szintjét („nagyon alacsony”, „alacsony”, „közepes”, „magas”, „nagyon magas”).
   (4)   Amennyiben érintett tagállamnak nem minősülő tagállam lobogója alatt közlekedő halászhajó vagy harmadik ország halászhajója az 1. cikkben említett terület(ek)en folytat tevékenységet, a (3) bekezdéssel összhangban meg kell állapítani a hozzá rendelhető kockázati szintet. Információ hiányában, és amennyiben a lobogó szerinti tagállam hatóságai a 9. cikk keretében nem adják át a 4. cikk (2) és (3) bekezdése szerint lefolytatott és más kockázati szintet mutató saját kockázatértékelésük eredményeit, az ilyen hajót „nagyon magas” kockázatú halászhajónak kell tekinteni.
   6. cikk
   Kockázatkezelési stratégia
   (1)   A kockázatértékelés alapján minden érintett tagállam meghatározza a szabályok betartásának biztosítását középpontba helyező kockázatkezelési stratégiát. E stratégia magában foglalja a megfelelő és költséghatékony ellenőrzési és vizsgálati eszközök számbavételét, leírását és elosztását az egyes kockázatok jellegével és becsült szintjével, valamint a célértékek elérésével összefüggésben.
   (2)   Az (1) bekezdésben említett kockázatkezelési stratégiát regionális szinten a 768/2005/EK rendelet 2. cikkének c) pontjában említett közös alkalmazási terv segítségével kell összehangolni.
   7. cikk
   Kapcsolat a közös alkalmazási terv szerinti eljárásokkal
   (1)   Adott esetben a közös alkalmazási terv keretében az egyes tagállamok közlik az EFCA-val az 5. cikk (3) bekezdésével összhangban elvégzett kockázatértékelésük eredményeit és különösen a becsült kockázati szinteket, a megfelelő vizsgálati célcsoportok listájával együtt.
   (2)   Adott esetben az (1) bekezdésben említett kockázati szinteket és célcsoportlistákat a közös vizsgálati és felügyeleti tevékenységek során gyűjtött információk felhasználásával naprakésszé kell tenni. Az EFCA-t haladéktalanul értesíteni kell minden naprakésszé tételről.
   (3)   Az EFCA az érintett tagállamok által átadott információk alapján a 6. cikk (2) bekezdésével összhangban regionális szinten összehangolja a kockázatkezelési stratégiát.
   8. cikk
   Célértékek
   (1)   Az 1224/2009/EK rendelet I. mellékletében és az 1005/2008/EK tanácsi rendelet (5) 9. cikkének (1) bekezdésében említett célértékek sérelme nélkül, az uniós szintű célértékeket a „magas” és „nagyon magas” kockázatú halászhajók, illetve más piaci szereplők tekintetében a II. melléklet tartalmazza.
   (2)   A „nagyon alacsony”, „alacsony” vagy „közepes” kockázatú halászhajókra, illetve más piaci szereplőkre vonatkozó célértékeket az érintett tagállamok az 1224/2009/EK rendelet 46. cikkében említett nemzeti ellenőrzési cselekvési programokon és az 1224/2009/EK rendelet 95. cikkének (4) bekezdésében említett nemzeti intézkedéseken keresztül határozzák meg.
   (3)   Az (1) és (2) bekezdéstől eltérve a tagállamok más, szigorúbb szabálykövetési célértékeket is alkalmazhatnak, feltéve, hogy:
   
               a)
            
            
               halászati vagy halászattal kapcsolatos tevékenységek részletes elemzése és végrehajtási szempontok indokolják a szigorúbb szabálykövetési célértékek megállapítását;
            
         
               b)
            
            
               a szigorúbb szabálykövetési célértékeket bejelentik a Bizottságnak, és az 90 napon belül nem emel kifogást, továbbá e célértékek nem diszkriminatívak és nem érintik az egyedi ellenőrzési és vizsgálati programban meghatározott célkitűzéseket, prioritásokat és kockázatalapú eljárásokat.
            
         (4)   Valamennyi célértéket évente kell értékelni a 13. cikk (1) bekezdésében említett értékelő jelentések alapján, és adott esetben ennek megfelelően felül kell őket vizsgálni a 13. cikk (4) bekezdésében említett értékelés során.
   (5)   Az e cikkben említett célértékeknek adott esetben közös alkalmazási terv szerez érvényt.
   III.   FEJEZET
   
      VÉGREHAJTÁS
   
   9. cikk
   A tagállamok közötti és harmadik országokkal folytatott együttműködés
   (1)   Az érintett tagállamok együttműködnek az egyedi ellenőrzési és vizsgálati program végrehajtásában.
   (2)   Adott esetben az összes többi tagállam együttműködik az érintett tagállamokkal.
   (3)   A tagállamok az egyedi ellenőrzési és vizsgálati program végrehajtása érdekében együttműködhetnek harmadik országok illetékes hatóságaival.
   10. cikk
   Közös vizsgálati és felügyeleti tevékenységek
   (1)   A nemzeti halászati ellenőrző rendszereik hatékonyságának és eredményességének fokozása érdekében az érintett tagállamok közös vizsgálati és felügyeleti tevékenységeket vállalhatnak a joghatóságuk alá tartozó vizeken, és adott esetben a területükön. Az ilyen tevékenységeket – megfelelő esetben – a 768/2005/EK rendelet 9. cikkének (1) bekezdésében említett közös alkalmazási tervek keretében végzik.
   (2)   A közös vizsgálati és felügyeleti tevékenységek céljából minden érintett tagállam:
   
               a)
            
            
               gondoskodik arról, hogy más érintett tagállamok tisztviselői meghívást kapjanak a közös vizsgálati és felügyeleti tevékenységekben való részvételre;
            
         
               b)
            
            
               a felügyeleti járműveire vonatkozóan közös működési eljárásokat alakít ki;
            
         
               c)
            
            
               adott esetben kijelöli az 1224/2009/EK rendelet 80. cikkének (5) bekezdésében említett kapcsolattartó pontokat.
            
         (3)   A tisztviselők és az uniós ellenőrök részt vehetnek a közös vizsgálati és felügyeleti tevékenységekben.
   11. cikk
   Adatcsere
   (1)   Az egyedi ellenőrzési és vizsgálati programok végrehajtása céljából az egyes érintett tagállamok biztosítják az 1224/2009/EK rendelet 111. cikkében és a 404/2011/EU végrehajtási rendelet XII. mellékletében említett közvetlen elektronikus adatcserét a többi érintett tagállammal és az EFCA-val.
   (2)   Az (1) bekezdésben említett adatok az egyedi ellenőrzési és vizsgálati programmal érintett terület(ek)en folytatott halászati és halászattal kapcsolatos tevékenységekre vonatkoznak.
   12. cikk
   Információk
   (1)   Az 1224/2009/EK rendelet XII. címe III. fejezetének maradéktalan végrehajtásáig, és az e határozat III. mellékletében meghatározott formátum szerint az egyes érintett tagállamok minden naptári év január 31-ig a megelőző év vonatkozásában az alábbi információt közlik elektronikus formában a Bizottsággal és az EFCA-val:
   
               a)
            
            
               az előző évben végzett egyes ellenőrzési, illetve vizsgálati műveletek azonosítója, időpontja és típusa;
            
         
               b)
            
            
               az ellenőrzés, illetve vizsgálat alá vont egyes halászhajók azonosítója (uniós flotta-nyilvántartási szám), járművek azonosítója, illetve piaci szereplők azonosítása (cégnév);
            
         
               c)
            
            
               adott esetben a vizsgált halászeszköz típusa; és
            
         
               d)
            
            
               egy vagy több súlyos jogsértés feltárása esetén:
               
                           i.
                        
                        
                           a súlyos jogsértés(ek) típusa(i);
                        
                     
                           ii.
                        
                        
                           a súlyos jogsértés(eke)t követő intézkedések aktuális állása (például az ügyben nyomozás folyik, az ügy folyamatban van, a jogorvoslati szakaszban van); és
                        
                     
                           iii.
                        
                        
                           a súlyos jogsértés(ek) tekintetében kiszabott szankció(k): a bírság mértéke, az elkobzott halak, illetve halászeszközök értéke, a 404/2011/EU végrehajtási rendelet 126. cikkének (1) bekezdése értelmében kiszabott pontok, illetve más típusú szankciók.
                        
                     
         (2)   Az (1) bekezdésben említett információkat minden egyes ellenőrzés, illetve vizsgálat tekintetében meg kell adni, és mindaddig fel kell tüntetni és naprakésszé kell tenni a jelentésekben, amíg az érintett tagállam jogszabályai szerint az ügy le nem zárul. Amennyiben a súlyos jogsértést nem követi intézkedés, ezt indokolni kell.
   13. cikk
   Értékelés
   (1)   Az érintett tagállamok az adott naptári évet követő év március 31-ig értékelő jelentést küldenek a Bizottságnak és az EFCA-nak a szóban forgó egyedi ellenőrzési és vizsgálati program keretében végzett ellenőrzési és vizsgálati tevékenységek eredményességéről.
   (2)   Az (1) bekezdésben említett értékelő jelentésnek tartalmaznia kell legalább a IV. mellékletben felsorolt információkat. Az érintett tagállamok értékelő jelentésükben beszámolhatnak más intézkedésekről is, például a halászhajók és más piaci szereplők általi szabálykövetés előmozdítására tervezett képzéseket és tájékoztató üléseket.
   (3)   Az EFCA a 768/2005/EK rendelet 14. cikkében említett, a közös alkalmazási tervekre vonatkozó éves értékeléséhez figyelembe veszi az (1) bekezdésben említett értékelő jelentéseket.
   (4)   A Bizottság évente egyszer összehívja a halászati és akvakultúra-ágazati bizottságot, hogy az (1) bekezdésben említett értékelő jelentések alapján értékelje az egyedi ellenőrzési és vizsgálati program alkalmasságát, megfelelőségét és eredményességét, valamint a programnak a halászhajók és más piaci szereplők szabálykövető magatartására gyakorolt általános hatását. A II. mellékletben meghatározott célértékeket ennek megfelelően felülvizsgálhatók.
   14. cikk
   Hatálybalépés
   Ez a határozat az Európai Unió Hivatalos Lapjában való kihirdetését követő harmadik napon lép hatályba.
   
      Kelt Brüsszelben, 2013. június 21-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 343., 2009.12.22., 1. o.
   
      (2)  HL L 248., 2007.9.22., 1. o.
   
      (3)  HL L 112., 2011.4.30., 1. o.
   
      (4)  HL L 128., 2005.5.21., 1. o.
   
      (5)  HL L 286., 2008.10.29., 1. o.
   
      I. MELLÉKLET
      
         KOCKÁZATÉRTÉKELÉSI ELJÁRÁSOK
      
      Az egyes halászhajókat, halászhajócsoportokat, halászeszköz-kategóriákat, piaci szereplőket, illetve halászattal kapcsolatos tevékenységeket az 1. cikkben említett különböző állományok és terület(ek) tekintetében a meghatározott prioritási szintnek megfelelően kell ellenőrzésnek vagy vizsgálatnak alávetni. A prioritási szintet az egyes érintett tagállamok, illetve kizárólag az 5. cikk (4) bekezdésének alkalmazásában bármely más tagállam által elvégzett kockázatértékelések eredményei alapján állapítják meg, az alábbi eljárás szerint:
      
                  A kockázat leírása
                  [a kockázattól/halászattól/területtől és a rendelkezésre álló adatoktól függően]
               
               
                  Mutató
                  [a kockázattól/halászattól/területtől és a rendelkezésre álló adatoktól függően]
               
               
                  Halászati/forgalmazási lánc szakasza
                  (mikor és hol jelenik meg a kockázat)
               
               
                  Figyelembe veendő kérdések
                  [a kockázattól/halászattól/területtől és a rendelkezésre álló adatoktól függően]
               
               
                  Előfordulás a halászban (1)
                  
               
               
                  Lehetséges következmény(ek) (1)
                  
               
               
                  A kockázat szintje (1)
                  
               
            
                  [Megjegyzés: a tagállamok által azonosított kockázatoknak a 3. cikkben meghatározott célkitűzésekhez kell igazodniuk]
               
               
                   
               
               
                   
               
               
                  A fogások/kirakodások szintje halászhajónként, állományonként és halászeszközönként
                  A halászhajók rendelkezésére álló kvóta, halászhajónként, állományonként és halászeszközönként
                  Szabványos ládák használata
                  A piaci ár szintje és ingadozása kirakodott halászati termékek esetében (első értékesítés)
                  A korábban az érintett halászhajó, illetve piaci szereplő tekintetében végzett vizsgálatok és feltárt jogsértések
                  A kikötőhöz/helyszínhez/területhez és tevékenységcsoporthoz kapcsolódó csalás háttere, illetve potenciális veszélye.
                  Bármely egyéb általános információ
               
               
                  
                     Gyakori/Közepes/Ritka eset/vagy Jelentéktelen
                  
               
               
                  
                     Súlyos/Jelentős/Elfogadható/vagy elhanyagolható
                  
               
               
                  
                     Nagyon alacsony/alacsony/közepes/magas/nagyon magas
                  
               
            
         (1)  
      
         Megjegyzés: A tagállamoknak kell értékelniük. A kockázatértékelés a múltbéli tapasztalatok alapján és a rendelkezésre álló lényeges információk felhasználásával áttekinti, hogy mekkora a szabályok be nem tartásának valószínűsége, illetve a szabályok be nem tartása esetén mik a lehetséges következmények.
   
   
      II. MELLÉKLET
      
         CÉLÉRTÉKEK
      
      1.   A tengeren végzett vizsgálatok mértéke (adott esetben ideértve a légi felügyeletet is)
      
      A közönséges tőkehal, a hering, a lazac, és a spratt adott területen folytatott halászatában részt vevő halászhajók vizsgálata tekintetében évente a következő célértékeket (1) kell elérni, amennyiben a tengeren végzett vizsgálatok lényegesek a halászati lánc adott szakasza vonatkozásában, és a kockázatkezelési stratégia részei:
      
                  Referenciaértékek évente (2)
                  
               
               
                  A halászhajók tekintetében becsült kockázat szintje az 5. cikk (2) bekezdésével összhangban
               
            
                  magas
               
               
                  nagyon magas
               
            
                  Halászat
               
               
                  Az adott halászatban érintett, „magas” kockázatú halászhajók által teljesített halászati utak legalább 2,5 %-ának tengeri vizsgálata
               
               
                  Az adott halászatban érintett, „nagyon magas” kockázatú halászhajók által teljesített halászati utak legalább 5 %-ának tengeri vizsgálata
               
            2.   A parton végzett vizsgálatok mértéke (beleértve a dokumentumok ellenőrzését, valamint a kikötőben és az első értékesítés alkalmával végzett vizsgálatokat)
      
      A közönséges tőkehal, a hering, a lazac, és a spratt adott területen folytatott halászatában részt vevő halászhajók és egyéb piaci szereplők parti vizsgálata (ideértve a dokumentumok ellenőrzését és a kikötőben vagy az első értékesítés alkalmával végzett vizsgálatokat) tekintetében évente a következő célértékeket (3) kell elérni, amennyiben a parti vizsgálatok lényegesek a halászati/forgalmazási lánc adott szakasza vonatkozásában, és a kockázatkezelési stratégia részei.
      
                  Referenciaértékek évente (4)
                  
               
               
                  A kockázat szintje a halászhajók, illetve más piaci szereplők (első vevő) tekintetében
               
            
                  magas
               
               
                  nagyon magas
               
            
                  Halászat
               
               
                  A „magas” kockázatú halászhajók által kirakodott összmennyiség legalább 10 %-ának kikötői vizsgálata
               
               
                  A „nagyon magas” kockázatú halászhajók által kirakodott összmennyiség legalább 15 %-ának kikötői vizsgálata
               
            A kirakodást vagy átrakást követően végzett vizsgálatokat kereszt-ellenőrzési mechanizmusként kell használni a fogásokról és kirakodásokról nyilvántartott és bejelentett információk megbízhatóságának ellenőrzésére.
      
         (1)  A halászati utanként kevesebb mint 24 órát tengeren töltő hajók esetében a célértékek a kockázatkezelési stratégiától függően megfelezhetők.
      
         (2)  Az adott területen a magas/nagyon magas kockázatú halászhajók által évente teljesített halászati utak %-ában kifejezve.
      
         (3)  A kirakodásonként 10 tonnánál kisebb mennyiséget kirakodó hajók esetében a célértékek a kockázatkezelési stratégiától függően megfelezhetők.
      
         (4)  A magas/nagyon magas kockázatú halászhajók által évente kirakodott mennyiségek %-ában kifejezve.
   
   
      III. MELLÉKLET
      
         AZ EGYEDI ELLENŐRZÉSI ÉS VIZSGÁLATI PROGRAM TEKINTETÉBEN KÜLDENDŐ IDŐSZAKOS INFORMÁCIÓK
      
      A jelentésben szerepeltetendő egyes vizsgálatok tekintetében a 12. cikk szerint közlendő információk formátuma:
      
                  Elem neve
               
               
                  Kód
               
               
                  Leírás és tartalom
               
            
                  Vizsgálat azonosítása
               
               
                  II
               
               
                  ISO alpha-2 országkód + 9 számjegy, például DK201200000.
               
            
                  Vizsgálat dátuma
               
               
                  DA
               
               
                  ÉÉÉÉ-HH-NN
               
            
                  Vizsgálat vagy ellenőrzés típusa
               
               
                  IT
               
               
                  Tengeri, parti, szállítási, dokumentum- (kérjük, adja meg).
               
            
                  Az egyes halászhajók, járművek vagy piaci szereplők azonosítása
               
               
                  ID
               
               
                  A hajó uniós flotta-nyilvántartási száma, a jármű azonosítója, illetve a piaci szereplő cégneve.
               
            
                  Halászeszköz típusa
               
               
                  GE
               
               
                  A halászeszköz kódja a FAO nemzetközi szabvány szerinti statisztikai osztályozása alapján.
               
            
                  Súlyos jogsértés
               
               
                  SI
               
               
                  I = igen, N = nem
               
            
                  Feltárt súlyos jogsértés típusa
               
               
                  TS
               
               
                  Adja meg a feltárt súlyos jogsértés típusát, hivatkozva a 404/2011/EU végrehajtási rendelet XXX. mellékletében (a bal oldali oszlopban) szereplő számra. Az ellenőrzési rendelet 90. cikke (1) bekezdésének a), b) és c) pontjában említett súlyos jogsértéseket ezenkívül a 13-as, 14-es, illetve 15-ös számmal kell azonosítani.
               
            
                  Válaszlépések állása
               
               
                  FU
               
               
                  Adja meg az aktuális állást: FOLYAMATBAN, JOGORVOSLATI SZAKASZBAN vagy LEZÁRVA.
               
            
                  Bírság
               
               
                  SF
               
               
                  A bírság EUR-ban kifejezve, például 500.
               
            
                  Elkobzás
               
               
                  SC
               
               
                  FOGÁS/HALÁSZESZKÖZ fizikai elkobzása. Az elkobzott fogás/halászeszköz értékének megfelelő összeg EUR-ban kifejezve, például 10 000.
               
            
                  Egyéb
               
               
                  SO
               
               
                  Jogosítványok/engedélyek visszavonása esetén az LI, illetve AU kódot adja meg, a napok számával együtt, például AU30.
               
            
                  Pontok
               
               
                  SP
               
               
                  A kiszabott pontok száma, például 12.
               
            
                  Megjegyzések
               
               
                  RM
               
               
                  Ha a súlyos jogsértés feltárását nem követi intézkedés, szabad szöveg formájában indokolja meg.
               
            
   
      IV. MELLÉKLET
      
         AZ ÉRTÉKELŐ JELENTÉSEK TARTALMA
      
      Az értékelő jelentéseknek legalább a következő információkat kell tartalmazniuk:
      I.   Az elvégzett ellenőrzési, vizsgálati és végrehajtási tevékenységek általános elemzése (minden egyes érintett tagállam vonatkozásában)
      
      
                  —
               
               
                  Az érintett tagállam által azonosított kockázatok leírása, valamint a kockázatkezelési stratégia részletes tartalma a felülvizsgálati folyamat bemutatásával együtt.
               
            
                  —
               
               
                  Az egyedi ellenőrzési és vizsgálati program végrehajtásához felhasznált ellenőrzési és vizsgálati eszközök típusának és a végrehajtás során alkalmazott vizsgálati eszközök számának, illetve a végrehajtás céljára rendelkezésre bocsátott eszközök számának összehasonlítása az időtartam és az alkalmazási terület megjelölésével.
               
            
                  —
               
               
                  A felhasznált ellenőrzési és vizsgálati eszközök típusának és az elvégzett ellenőrzési tevékenységek és vizsgálatok számának (a III. melléklettel összhangban megküldött információk alapján), illetve a feltárt súlyos jogsértések számának összehasonlítása, és adott esetben a jogsértések elkövetéséhez vezető indokok elemzése.
               
            
                  —
               
               
                  A súlyos jogsértések tekintetében kiszabott szankciók (a III. melléklettel összhangban megküldött információk alapján).
               
            
                  —
               
               
                  Más, a halászhajók, illetve más piaci szereplők általi szabálykövetés előmozdítására irányuló (az ellenőrzési, vizsgálati és végrehajtási tevékenységtől eltérő, például képzési vagy tájékoztató) intézkedések elemzése (PÉLDA: a telepített szelektív halászeszközök száma, a tőkehal-/növendékhal-minták száma stb.).
               
            II.   Az elvégzett ellenőrzési, vizsgálati és végrehajtási tevékenységek részletes elemzése (minden egyes érintett tagállam vonatkozásában)
      
      
                  1.
               
               
                  A tengeren végzett vizsgálati tevékenységek elemzése (adott esetben a légi felügyeletet is beleértve), különösen:
                  
                              —
                           
                           
                              a rendelkezésre bocsátott, illetve bevetett járőrhajók összehasonlítása,
                           
                        
                              —
                           
                           
                              a tengeren elkövetett súlyos jogsértések aránya,
                           
                        
                              —
                           
                           
                              a „nagyon alacsony” vagy „alacsony”, illetve „közepes” kockázatú hajókon elvégzett olyan tengeri vizsgálatok aránya, amelyek során egy vagy több súlyos jogsértést tártak fel,
                           
                        
                              —
                           
                           
                              a „magas” vagy „nagyon magas” kockázatú hajókon elvégzett olyan tengeri vizsgálatok aránya, amelyek során egy vagy több súlyos jogsértést tártak fel,
                           
                        
                              —
                           
                           
                              a szankciók típusa és mértéke/az elrettentő hatás értékelése.
                           
                        
            
                  2.
               
               
                  A parton végzett vizsgálati tevékenységek elemzése (beleértve az okmányellenőrzést, vagy a kikötőkben, illetve az első értékesítés vagy az átrakás alkalmával végzett vizsgálatokat), különösen:
                  
                              —
                           
                           
                              a rendelkezésre bocsátott/bevetett parti ellenőrző egységek összehasonlítása,
                           
                        
                              —
                           
                           
                              a parton elkövetett súlyos jogsértések aránya,
                           
                        
                              —
                           
                           
                              a „nagyon alacsony” vagy „alacsony”, illetve „közepes” kockázatú hajókon és/vagy piaci szereplőkön elvégzett olyan parti vizsgálatok aránya, amelyek során egy vagy több súlyos jogsértést tártak fel,
                           
                        
                              —
                           
                           
                              a „magas” vagy „nagyon magas” kockázatú hajókon és/vagy piaci szereplőkön elvégzett olyan parti vizsgálatok aránya, amelyek során egy vagy több súlyos jogsértést tártak fel,
                           
                        
                              —
                           
                           
                              a szankciók típusa és mértéke/az elrettentő hatás értékelése.
                           
                        
            
                  3.
               
               
                  A célértékek elemzése a szabálykövetési szintekben kifejezve (adott esetben), különösen:
                  
                              —
                           
                           
                              a rendelkezésre bocsátott/bevetett vizsgálati eszközök összehasonlítása,
                           
                        
                              —
                           
                           
                              a súlyos jogsértések aránya és tendenciája (az elmúlt két évvel összevetve),
                           
                        
                              —
                           
                           
                              a halászhajók/piaci szereplők vonatkozásában végzett, egy vagy több súlyos jogsértést feltáró vizsgálatok aránya,
                           
                        
                              —
                           
                           
                              a szankciók típusa és mértéke/az elrettentő hatás értékelése.
                           
                        
            
                  4.
               
               
                  Egyéb vizsgálati és ellenőrzési tevékenységek elemzése: átrakás, légi felügyelet, import/export stb., valamint más intézkedések, például a halászhajók és más piaci szereplők általi szabálykövetés előmozdítására tervezett képzések és tájékoztató értekezletek.
               
            III.   Az elvégzett ellenőrzési, vizsgálati és végrehajtási tevékenységek hatékonyságának javítására irányuló javaslat(ok) (minden egyes érintett tagállam vonatkozásában)